kardosdrur/scandi-wiki huggingface dataset:
Phil Thompson

Philip Bernard "Phil" Thompson (født 21. januar 1954 i Liverpool, England) er en tidligere engelsk fodboldspiller, der spillede som midterforsvarer. Han var på klubplan primært tilknyttet Liverpool F.C., hvor han på sine 13 sæsoner i klubben var med til at vinde adskillige engelske mesterskaber og Europa Cup-titler. Han spillede desuden to sæsoner for Sheffield United.

Thompson blev desuden noteret for 42 kampe og én scoring for Englands landshold. Han repræsenterede sit land ved EM i 1980 og VM i 1982.

Titler 

Engelsk 1. division
 1973, 1976, 1977, 1979, 1980, 1982 og 1983 med Liverpool F.C.

FA Cup
 1974 med Liverpool F.C.

Football League Cup
 1981, 1982 og 1983 med Liverpool F.C.

Charity Shield
 1974, 1976, 1977, 1979, 1980 og 1982 med Liverpool F.C.

Mesterholdenes Europa Cup
 1977, 1978 og 1981 med Liverpool F.C.

UEFA Cup
 1973 og 1976 med Liverpool F.C.

UEFA Super Cup
 1977 med Liverpool F.C.

Eksterne henvisninger 
 Footballdatabase.eu spillerinfo

Fodboldspillere fra England
Fodboldspillere fra Liverpool F.C.
Fodboldspillere fra Sheffield United F.C.
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Peter Withe

Peter Withe (født 30. august 1951 i Liverpool, England) er en tidligere engelsk fodboldspiller og træner, der spillede som angriber. Han var på klubplan tilknyttet adskillige engelske og udenlandske klubber, men mest nævneværdigt Nottingham Forest, Newcastle og Aston Villa. Med både Nottingham Forest og Aston Villa var han med til at blive engelsk mester, og med Villa blev han desuden matchvinder i finalen, da holdet i 1982 vandt Mesterholdenes Europa Cup.

Withe blev desuden noteret for elleve kampe og én scoring for Englands landshold. Han repræsenterede sit land ved VM i 1982 i Spanien.

Efter sit karrierestop har Withe forsøgt sig som træner hos først Wimbledon F.C., og siden Thailands og Indonesiens landshold.

Titler 

Engelsk 1. division
 1978 med Nottingham Forest
 1981 med Aston Villa

Football League Cup
 1978 med Nottingham Forest

Mesterholdenes Europa Cup
 1982 med Aston Villa

UEFA Super Cup
 1982 med Aston Villa

Eksterne henvisninger 
 Footballdatabase.eu spillerinfo

Fodboldspillere fra England
Fodboldspillere fra Southport F.C.
Fodboldspillere fra Wolverhampton Wanderers F.C.
Fodboldspillere fra Birmingham City F.C.
Fodboldspillere fra Nottingham Forest F.C.
Fodboldspillere fra Newcastle United F.C.
Fodboldspillere fra Aston Villa F.C.
Fodboldspillere fra Sheffield United F.C.
Fodboldspillere fra Huddersfield Town F.C.
Fodboldtrænere fra England
Deltagere ved verdensmesterskabet i fodbold 1982
FC Koper

FC Koper er en fodboldklub hjemmehørende i den slovenske havneby Koper. Klubben opstod som en fusion i 1955 mellem klubberne Aurora og Meduza. Klubben spiller sine hjemmekampe på Bonifika Stadion med plads til 4.500 tilskuere. I 2010 vandt klubben sit første slovenske mesterskab.

Titler 
 Slovenske mesterskaber (1): 2010. 
 Slovenske pokalturnering (3): 2005–06, 2006–07 og 2014–15. 
 Superpokalturnering (2): 2007 og 2011.

Europæisk deltagelse

Historiske slutplaceringer

Prva liga

Referencer

Eksterne henvisninger 
 Klubbens officielle hjemmeside 

Fodboldklubber i Slovenien
Etableret i 1955
Koper
Tony Woodcock

Anthony Stewart "Tony" Woodcock (født 6. december 1955 i Eastwood, England) er en tidligere engelsk fodboldspiller, der spillede som angriber. Han var på klubplan primært tilknyttet Nottingham Forest og Arsenal i hjemlandet, samt tyske FC Köln. Med Nottingham Forest var han med til at blive både engelsk mester og Europa Cup-vinder.

Woodcock blev desuden noteret for 42 kampe og 16 scoringer for Englands landshold. Han repræsenterede sit land ved både EM i 1980 og VM i 1982.

Titler 

Engelsk 1. division
 1978 med Nottingham Forest

Football League Cup
 1978 og 1979 med Nottingham Forest

Charity Shield
 1978 med Nottingham Forest

Mesterholdenes Europa Cup
 1979 med Nottingham Forest

UEFA Super Cup
 1979 med Nottingham Forest

Eksterne henvisninger 
 Footballdatabase.eu spillerinfo

Fodboldspillere fra England
Fodboldspillere fra Nottingham Forest F.C.
Fodboldspillere fra Lincoln City F.C.
Fodboldspillere fra Doncaster Rovers F.C.
Fodboldspillere fra 1. FC Köln
Fodboldspillere fra Arsenal F.C.
Fodboldspillere fra Fortuna Köln
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Birkirkara F.C.

Birkirkara F.C. er en fodboldklub fra Maltas største by Birkirkara.

Nuværende trup

Titler 
 Maltesiske mesterskaber (3): 2000, 2006 og 2010
 Maltesiske pokalturnering (4): 2002, 2003, 2005, 2008, 2015 og 2023

 Udekampen mod FC Santa Coloma blev ikke spillet grundet heftig regn.

Fodboldklubber fra Malta
Etableret i 1950
Pretty Good Privacy

Pretty Good Privacy (PGP) er et datakryptering- og dekrypterings computerprogram, der giver kryptografisk privatbeskyttelse og autentificering for datakommunikation. PGP bruges ofte til at underskrive elektronisk, og kan kryptere og dekryptere e-mails for at øge sikkerheden i e-mail kommunikation. Det blev skabt af Philip Zimmermann i 1991.

PGP og lignende produkter følger OpenPGP standarden (  ) til kryptering og dekryptering af data.

Programmet er af meget høj kvalitet, og har udløst utallige juridiske problemer mellem Phil Zimmermann og NSA. Systemet er en kombination af asymmetrisk og symmetrisk kryptering, hvor den asymmetriske kryptering benyttes til at kryptere en længere (tilfældigt genereret) symmetrisk nøgle, der vedlægges beskeden. Grunden til denne tilgang er, at asymmetrisk kryptering er meget langsommere end symmetrisk kryptering.

Se også 
 GNU Privacy Guard

Software
Privatlivsbeskyttelse på internettet
Trevor Cherry

Trevor John Cherry (født 23. februar 1948 i Huddersfield, England, død 29. april 2020) var en engelsk fodboldspiller, der spillede som forsvarsspiller. Han var på klubplan tilknyttet Huddersfield Town, Leeds United og Bradford City. Længst tid tilbragte han i Leeds, hvor han på 10 sæsoner nåede 399 ligakampe. Han hjalp klubben til det engelske mesterskab i 1974.

Cherry blev desuden noteret for 27 kampe for Englands landshold. Han repræsenterede sit land ved EM i 1980 i Italien.

I sine spillerår hos Bradford var Cherry spillende manager, og sad på posten efter sit karrierestop frem til 1987.

Titler 

Engelsk 1. division
 1974 med Leeds United

Eksterne henvisninger 
 Footballdatabase.eu spillerinfo

Fodboldspillere fra England
Fodboldspillere fra Huddersfield Town F.C.
Fodboldspillere fra Leeds United F.C.
Fodboldspillere fra Bradford City A.F.C.
Fodboldtrænere fra England
Personer fra Huddersfield
Deltagere ved det europæiske mesterskab i fodbold 1980
Street Fighter IV

Street Fighter IV er et videospil i fighting-genren fra 2008, udviklet af Capcom. Spillet er udkommet først til arcade, og senere til PS3 Xbox 360 og PC. I hjemmeudgaverne er der mulighed for at udfordre andre spillere online. Street Fighter IV er efterfølgeren til Street Fighter III fra 1997.

Figurer 
Samtlige figurer fra den oprindelige udgave af Street Fighter II er spilbare side om side med en række figurer fra Street Fighter Alpha-serien og et antal helt nye figurer. I hjemmeudgaven er antallet af figurer, der er tilgængelige fra begyndelsen, begrænset, og spilleren kan låse op for resten ved at gennemføre spillets "arcade mode" gentagne gange. Det er muligt at låse op for spillets slutboss, Seth, som også kan anvendes i online-kampe.

Følgende figurer er spilbare:

De otte oprindelige figurer fra Street Fighter II 
 Ryu
 Ken
 Chun-Li
 Zangief
 Dhalsim
 E. Honda
 Blanka
 Guile

De fire boss-figurer fra Street Fighter II 
 Balrog
 Vega
 Sagat
 M. Bison

Andre figurer fra tidligere Street Fighter-spil 
 Akuma
 Sakura (*)
 Rose (*)
 Dan (*)
 Fei Long (*)
 Cammy (*)
 Gen (*)

Nye figurer 
 Rufus
 C. Viper
 El Fuerte
 Abel
 Gouken
 Seth (slutboss) (*)

(*) Kun spilbar i hjemmeudgaverne

Super Street Fighter IV 
Ligesom Street Fighter II fra 1991 blev efterfulgt af en "super"-udgave med nye figurer og diverse ændringer, blev Street Fighter IV efterfulgt af Super Street Fighter IV, som udkom til PS3 & Xbox 360 i 2010.
Super Street Fighter IV
 Hakan
 Dudley (fra Street Fighter 3)
 Ibuki (fra Street Fighter 3)
 Makoto (fra Street Fighter 3)
 Adon (fra Street Fighter 1 og Street Fighter Alpha 1 2 og 3)
 Cody (basseret på figur fra spillet "Final Fight") (fra Street Fighter Alpha 2 og 3)
 Dee Jay (fra Super Street Fighter 2 og Street Fighter Alpha 3)
 Guy (basseret på en figur fra spillet "Final Fight") (fra Street Fighter Alpha 1 2 og 3)
 Juri
 T.Hawk (fra Super Street Fighter II og Street Fighter Alpha 3)

Super Street Fighter IV Arcade Edition 
Super Street Fighter IV Arcade Edition som udkom til PS3 Xbox 360 & PC i 2011
Super Street Fighter IV Arcade Edition
 Evil Ryu (fra Street Fighter Alpha 2 Gold og 3)
 Oni
 Yang (var med i "New Generation", men var identisk med Yun. Er med "2nd Impact" blevet en unik figur) (fra Street Fighter 3)
 Yun (fra Street Fighter 3)

Ultra Street Fighter IV 
Udkommer i juni 2014 til PS3 Xbox 360 & PC
Ultra Street Fighter IV
 Poison (basseret på en figur fra spillet "Final Fight")
 Hugo (basseret på en figur fra spillet "Final Fight") (fra Street Fighter 3)
 Rolento (basseret på en figur fra spillet "Final Fight") (fra Street Fighter Alpha 2 og 3)
 Elena (fra Street Fighter 3)

Computerspil fra 2008
Emlyn Hughes

Emlyn Walter Hughes (OBE) (28. august 1947 – 9. november 2004) var en engelsk fodboldspiller, der spillede som forsvarsspiller. Han var på klubplan primært tilknyttet Liverpool F.C., som han som anfører førte til adskillige store triumfer op gennem 70'erne. Han vandt med klubben blandt andet fire engelske mesterskaber og to Europa Cup for Mesterhold-titler.

Hughes blev desuden noteret for 62 kampe og én scoring for Englands landshold. Han repræsenterede sit land ved VM i 1970 og EM i 1980. I 23 tilfælde var han englændernes anfører.

Under et toårigt ophold hos Rotherham United fra 1981 til 1983 var han desuden spillende manager. Det var det eneste trænerjob han nåede at besidde.

Hughes døde af kræft i hjernen i 2004, i en alder af kun 57 år.

Titler 

Engelsk 1. division
 1973, 1976, 1977 og 1979 med Liverpool F.C.

FA Cup
 1974 med Liverpool F.C.

Football League Cup
 1980 med Wolverhampton Wanderers

Charity Shield
 1974, 1976 og 1977 med Liverpool F.C.

Mesterholdenes Europa Cup
 1977 og 1978 med Liverpool F.C.

UEFA Cup
 1973 og 1976 med Liverpool F.C.

UEFA Super Cup
 1976 med Liverpool F.C.

Eksterne henvisninger 
 Footballdatabase.eu spillerinfo 

Fodboldspillere fra England
Fodboldspillere fra Blackpool F.C.
Fodboldspillere fra Liverpool F.C.
Fodboldspillere fra Wolverhampton Wanderers F.C.
Fodboldspillere fra Rotherham United F.C.
Fodboldspillere fra Hull City A.F.C.
Fodboldspillere fra Mansfield Town F.C.
Fodboldspillere fra Swansea City A.F.C.
Fodboldtrænere fra England
Personer tildelt Officer of the Order of the British Empire
Deltagere ved verdensmesterskabet i fodbold 1970
Deltagere ved det europæiske mesterskab i fodbold 1980
Personer døde af kræft
Ray Kennedy

Raymond "Ray" Kennedy (født 28. juli 1951 i Seaton Delaval, England, død  30. november 2021) var en engelsk fodboldspiller, der spillede som midtbanespiller.

Karriere 
Han var på klubplan primært tilknyttet Arsenal F.C. og Liverpool F.C., som han begge vandt adskillige, såvel nationale som internationale titler med. Således var han med til at vinde fem engelske mesterskaber med Liverpool samt klubbens tre første europæiske mesterholdstitler. Han havde også kortere ophold hos Swansea City og Hartlepool United.

Kennedy blev desuden noteret for 17 kampe og tre scoringer for Englands landshold. Han repræsenterede sit land ved EM i 1980 i Italien.

Han blev af Liverpool-træneren Bob Paisley betegnet som 'en af Liverpools største spillere og muligvis en af de mest undervurderede.'

Privatliv 
Kennedy blev i slutningen af sin karriere i 1984 diagnosticeret med Parkinsons sygdom, og han var meget åben om sin sygdom, hvis behandling dog var bekostelig for ham og blandt andet tvang ham til at sælge sine medaljer. Han kæmpede i det hele taget meget med sygdommen.

Titler 
Engelsk 1. division
 1971 med Arsenal F.C.
 1976, 1977, 1979, 1980 og 1982 med Liverpool F.C.

FA Cup
 1971 med Arsenal F.C.

Football League Cup
 1981 med Liverpool F.C.

Charity Shield
 1976, 1977, 1979 og 1980 med Liverpool F.C.

Inter-Cities Fairs Cup
 1970 med Arsenal F.C.

Mesterholdenes Europa Cup
 1977, 1978 og 1981 med Liverpool F.C.

UEFA Cup
 1976 med Liverpool F.C.

UEFA Super Cup
 1976 med Liverpool F.C.

Welsh Cup
 1983 med Swansea City

Referencer

Eksterne henvisninger 
 

Fodboldspillere fra England
Fodboldspillere fra Arsenal F.C.
Fodboldspillere fra Liverpool F.C.
Fodboldspillere fra Swansea City A.F.C.
Fodboldspillere fra Hartlepool United F.C.
Deltagere ved det europæiske mesterskab i fodbold 1980
Elsevier

Elsevier kan henvise til flere emner:
 Elzevir – en nederlandsk bogtrykker- og forlæggerfamilie, også stavet Elsevier
 Elsevier (forlag) – et nederlandsk forlag, opkaldt efter (men i øvrigt uden forbindelse til) familien, og som i 1992 fusionerede med forlaget Reed til
 Reed Elsevier – en forlagsgruppe, hvis videnskabelige tidsskrifter i dag udgives under Elsevier-navnet
Call of Duty (serie)

Call of Duty (CoD) er en populær førstepersonsskydespil-serie, som flere gange har fået titlen som Game of the Year (årets spil). Seriens spil blev i starten udgivet til Microsoft Windows og blev senere udvidet til konsoller og som håndholdt. Flere spin-offs er udgivet til spillene. De tidlige spil i serien, inkluderende Call of Duty, Call of Duty 2 og Call of Duty 3 har primært 2. verdenskrig som univers. Hvor det med Call of Duty 4: Modern Warfare skiftede til nyere tid. Modern Warfare, udgivet i november 2007, blev efterfulgt af World at War og Modern Warfare 2. Black Ops, udgivet november 2010, finder sted under Den kolde krig, mens Modern Warfare 3, udgivet november 2011, finder sted i et nærfremtids-univers. Black Ops II, udgivet november 2012, finder hovedsageligt sted i 2025. Call of Duty: Ghosts blev udgivet i november 2013. I maj 2014 blev Advanced Warfare annonceret. Den 9. april 2015 annoncerede Treyarch Black Ops III.

Hovedserien

2. verdenskrig 
 Call of Duty
 United Offensive (udvidelsespakke)
 Call of Duty 2
 Call of Duty 3
 Call of Duty: WWII
 Call of Duty: Vanguard

Modern Warfare 
 Call of Duty 4: Modern Warfare
 Call of Duty: Modern Warfare 2
 Call of Duty: Modern Warfare 3
Call of Duty: Modern Warfare Remastered
Call of Duty: Modern Warfare 2 Remastered
Call of Duty: Modern Warfare (2019)
Call of Duty: Modern Warfare 2 (2022)
Call of Duty: Modern Warfare 3 (2023)

Black Ops 
 Call of Duty: Black Ops
 Call of Duty: Black Ops II
 Call of Duty: Black Ops III
 Call of Duty: Black Ops IIII
 Call of Duty: Black Ops Cold War

Fremtids Spil 

 Call of Duty: Ghosts
 Call of Duty: Advanced Warfare
 Call of Duty: Infinite Warfare

Andre titler

Konsoltitler 
 Call of Duty: Finest Hour
 Call of Duty 2: Big Red One
 Call of Duty: World at War – Final Fronts
 Call of Duty: World at War

Håndholdte titler 
 Call of Duty: Roads to Victory
 Call of Duty: Modern Warfare: Mobilized
 Call of Duty: Black Ops: Declassified
 Call of Duty: Strike Team

Referencer

Eksterne henvisninger 

 Call of Duty hovedwebsite

 
First-person shooter
Subskription

Subskription er i bogverdenen det fænomen, at købere uden forudbetaling kan bestille annoncerede bøger.

Oprindelsen til subskriptionen er ikke kendt, men den har som den lignede prænumeration   eksisteret siden 1700-tallet. I modsætning til prænumeration behøvede købere ikke at forudbetale det bestilte værk. 

Subskription i Danmark blev først udbredt i 1800-tallet, da de danske forlæggere nåede en sådan størrelse og kapital, at det ikke var nødvendigt med forskud til trykningen af bøger. I begyndelsen af 1800-tallet var det ikke unormalt, at en forfatter eller forlægger kunne annoncere, at en bog ville blive solgt med halvdelen som prænumeration og halvdelen som subskription ved udgivelsen. I modsætning til prænumerationen blev subskriptionstagernes navne ikke altid trykt i bøgerne. I Johan Herman Wessels Samlede Skrifter 1787 er trykt lang liste med subskribenter.

Fænomenet bestod langt ind i 1900-tallet, hvor forlagene kunne tilbyde subskribenterne større værker hæftevis, efterhånden som de blev trykt, billigere end bogladeprisen. I Den fuldkomne Fisker,København 1943, er en trykt liste med de 1000, der har sikret bogens udgivelse.

I dag eksisterer fænomenet fortrinsvis i forbindelse med akademiske festskrifter, hvor kollegaer til den hædrede kan tilmelde sig og sikre udgivelse, og hvor den trykte liste i  værket fungerer mere som en gratulantliste end en egentlig subskribentliste.
Mange litterære selskaber bringer fortsat lister over mæcener, der har sikret trykningen af en bog.

Se også 
 Prænumeration

Litteratur 
 Otto Andersen, Prænumerationens velgerninger og vildfarelser i: Tidsbilleder fra boghandelens verden, Haase, 1965.

Bogvæsen
Boghistorie
David Johnson

David Edward Johnson (født 23. oktober 1951 i Liverpool, England, død 23. november 2022) var en engelsk fodboldspiller, der spillede som angriber. Han var på klubplan primært tilknyttet Everton F.C. og Liverpool F.C. i sin fødeby, samt Ipswich Town. Med både Everton og Liverpool vandt han det engelske mesterskab, og med Liverpool blev det også til tre triumfer i Mesterholdenes Europa Cup.

Johnson blev desuden noteret for otte kampe og seks scoringer for Englands landshold. Han repræsenterede sit land ved EM i 1980 i Italien.

Titler 

Engelsk 1. division
 1970 med Everton F.C.
 1977, 1979, 1980 og 1982 med Liverpool F.C.

Football League Cup
 1981 og 1982 med Liverpool F.C.

Charity Shield
 1970 med Everton F.C.
 1977, 1979 og 1980 med Liverpool F.C.

Mesterholdenes Europa Cup
 1977, 1978 og 1981 med Liverpool F.C.

UEFA Super Cup
 1977 med Liverpool F.C.

Eksterne henvisninger 
 

Fodboldspillere fra England
Fodboldspillere fra Everton F.C.
Fodboldspillere fra Ipswich Town F.C.
Fodboldspillere fra Liverpool F.C.
Fodboldspillere fra Barnsley F.C.
Fodboldspillere fra Manchester City F.C.
Fodboldspillere fra Preston North End F.C.
Deltagere ved det europæiske mesterskab i fodbold 1980
Ngô Bảo Châu

Ngô Bảo Châu  (født 28. juni 1972) er en vietnamesisk matematiker. Han blev født i Vietnam. Han er uddannet på universitetet i Hanoi, Vietnam. Han studerede i Frankrig. Han arbejder for Institute for Advanced Study i Princeton, New Jersey. Ngo Bao Chau blev tildelt Fieldsmedaljen i 2010, på et møde i Hyderabad i Indien. I dag har han fransk statsborgerskab.

Eksterne henvisninger 

Matematikere
Personer fra Vietnam
Modtagere af Fieldsmedaljen
Personer fra Hanoi
FIGURA Ensemble

Figura Ensemble, består af mezzosopranen Helene Gjerris, slagtøjsspilleren Frans Hansen, klarinettisten Anna Klett, kontrabassisten Jesper Egelund, komponisten Peter Bruun, forfatteren Ursula Andkjær Olsen og scenografen Filippa Berglund. Producent Stine Marie Mortensen (2007-2019)
FIGURA har eksisteret siden 1993.

Til daglig administreres Figura af Jesper Egelund.

Seneste priser og nomineringer givet til Figura Ensemble

2017
Nomineret til Nordisk Råds Musikpris

2010
Helene Gjerris modtog Dansk Komponist Forenings Musikerpris

2009
Reumert-prisen for Årets Børneteaterforestilling for Historien om en mor som FIGURA Ensemble producerede i samarbejde med Corona La Balance – nu Teater ZeBU.

2009
Ursula Andkjær Olsen blev nomineret til Nordisk Råds Litteraturpris for sin digtsamling Havet er en scene.

2008
Peter Bruun modtog Nordisk Råds Musikpris for musikken til Miki Alone.

Teatre i Danmark
Musikgrupper fra Danmark
Musikgrupper fra 1993
Spanien under Franco

Francisco Franco blev Spaniens statsoverhoved og diktator efter sejren i spanske borgerkrig i 1939 og var ved magten frem til sin død 20. november 1975. Efter Francos magtovertagelse blev Spanien officielt kaldt "Den spanske stat" (Estado Español), men efter monarkiets genindførelse i 1947 blev landet også kaldt "Kongeriget Spanien" (Reino de España).

Etableret i 1939
Ophørt i 1975
Franco
Adolph Wilhelm Dinesen (flertydig)

Adolph Wilhelm Dinesen er navnet på flere personer:

 Adolph Wilhelm Dinesen (1807-1876) – dansk godsejer, politiker og officer
 Wilhelm Dinesen (1845-1895) – dansk godsejer, forfatter, politiker, eventyrer og officer, søn af ovenstående (fulde navn: Adolph Wilhelm Dinesen)
Orangeordenen

Orangeordenen (Orange Order) er et lovligt, protestantisk broderskab i Nordirland og det vestlige Skotland. Navnet kommer fra de nordirske protestanters traditionelle farve. Den har også medlemmer bosat i en række andre lande. Ordenen blev grundlagt i Loughgall, Armagh i 1795. Den betegner sig som en gudfrygtig organisation som fremmer protestantisk kultur og identitet. Kritikere omtaler den som antikatolsk og sekterisk. 

Politisk var den frem til 12. marts 2005 formelt knyttet til Ulster Unionist Party. Mange af medlemmerne foretrak dog Democratic Unionist Party, og der er også mange som har været eller er tilknyttet loyalistiske paramilitære grupper. 

Ordenen er flere gange blevet klandret for at der er udbrudt optøjer, senest i september 2005 da loyalister affyrede skud mod politiet i flere nordirske byer. Baggrunden for disse optøjer har i de fleste tilfælde været traditionelle marcher gennem områder med overvejende katolsk befolkning. Marcherne afholdes typisk op til 12. juli, hvor man fejrer prins William af Oranjes (Vilhelm 3.) sejr over kong Jakob 2. (James 2.) i Slaget ved Boyne i 1690.

Nordirland
Foreninger
FK Rudar Pljevlja

FK Rudar Pljevlja er en fodboldklub hjemmehørende i den montenegrinske by Pljevlja. Klubben styres af brødrene Darko og Dusko Saric. Hjemmekampene spilles på Gradski Stadion med plads til 11.000 tilskuere.

Titler
 Montenegrinske mesterskaber (2): 2010 og 2015
 Montenegrinske pokalturnering (3): 2007, 2010 og 2011

Fodboldklubber i Montenegro
Etableret i 1920
(136617) 1994 CC

(136617) 1994 CC er en nærjords-asteroide, der blev opdaget d. 3. februar 1994 af Spacewatchs Jim Scotti. I juni 2009 viste den sig at være en hovedmasse med to satellitter. Kun omkring 1 procent af asteroider nær Jorden observeret af en radar har et sådan system.

References

Eksterne henvisninger 
 Official press release by NASA on triplet system 
 (136617) 1994 CC compiled by Wm. Robert Johnston 

Nærjords asteroider
Vadim Pruzhanov

Vadim Pruzhanov (, født 18. juni 1982) er en ukrainsk tangentspiller i power metal-bandet DragonForce. Han blev født i Ukraine, men han flyttede til Los Angeles, da han var 20 år gammel. Han startede til klaver, da hans storesøster spillede det, og fordi guitar (som han rigtigt ville have spillet) gjorde ondt i hans fingre. Han blev hurtigt meget dygtig på klaver, og til hans fødselsdag fik han et keyboard. Han er inspireret af det tyske band Helloween og det amerikanske KISS. Han er kendt for sine vilde soloer på keyboard og sin originale måde at stå på, både LIVE og i deres musikvideoer. Han spillede før i en punkgruppe kaldet Nice Brats, men det blev han træt af, da han ikke følte, han var nyttig i bandet. Dog mødte han Herman Li, på en skole for udlændinge, da Herman Li var fra kinesisk udlæning. De valgte derefter at slutte sig sammen og dannede DragonForce.

Eksterne henvisninger 
 Om Pruzhanov hos DragonForce 
 

Musikere fra Ukraine
DragonForce
Spore Galactic Edition

Spore Galactic Edition er en samling til computerspillet Spore.

Nyt indhold 
 Spillet spore (til pc/mac)
 "The Making of Spore" DVD.En bag kulisserne dokumentarfilm af skabelsen af spore
 “How to Build a Better Being” DVD. En 50-minutters evolutionsdokumentar af National Geographic Channel om Will Wright og Spore (ikke med i den asiatiske/stillehavs/brasilianske version af samlingen bortset fra japan)
 "The Art of Spore".En 128 siders bog med bl.a historier fra maxis designerne bag spillet.
 En 100 siders galaktisk håndbog til spillet.
 En spore plakat
 En alt i en samleobjekt spore hård plastik boks

Pris 
Det kostede oprindeligt 80 dollars men pga. det lave salgstal blev dens pris reduceret til at være på niveau med det normale spore spil i usa (40 dollars eller her i landet ca. 200 kr.)

Electronic Arts-spil